62019CO0292_INF
Unionin tuomioistuimen määräys (kuudes jaosto) 24.10.2019 – Porr Építési Kft.
(asia C-292/19) (
1
)
(Ennakkoratkaisupyyntö – Unionin tuomioistuimen työjärjestyksen 99 artikla – Yhteinen arvonlisäverojärjestelmä (ALV) – Veron peruste – Alentaminen – Direktiivi 2006/112/EY – 90 artikla – Verotuksen neutraalisuuden periaate – Saatava, joka on tullut perintäkelvottomaksi konkurssimenettelyn johdosta)
Verolainsäädännön yhdenmukaistaminen – Yhteinen arvonlisäverojärjestelmä – Veron peruste – Alentamisvelvollisuus saatavan jäätyä kokonaan tai osittain maksamatta – Ulottuvuus – Verovelvollinen osoittaa saatavansa tulleen lopullisesti perintäkelvottomaksi – Kuuluminen velvollisuuden alaan – Poikkeus – Maksulaiminlyönti, jonka osalta jäsenvaltioilla on mahdollisuus poiketa kyseisestä velvollisuudesta
(Neuvoston direktiivin 2006/112 90 artikla)
(ks. 19, 22–26, 28 ja 29 kohta sekä määräysosa)
Ratkaisu
Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 90 artiklaa on tulkittava siten, että jäsenvaltion on sallittava arvonlisäveron perusteen alentaminen, jos verovelvollinen kykenee osoittamaan, että saatava, joka hänellä on velalliseltaan, on tullut lopullisesti perintäkelvottomaksi, – mikä kansallisen tuomioistuimen on varmistettava, – kun kyse ei ole maksulaiminlyönnistä, joka voi kuulua arvonlisäveron perusteen alentamisvelvollisuutta koskevan sen poikkeuksen alaan, josta säädetään mainitun artiklan 2 kohdassa.
(
1
)	EUVL C 220, 1.7.2019.